ફુટવેઅર : માર્કેટમાં સ્ત્રીઓ માટે ફુટવેઅરના એટલા સરસ ઑપ્શન મળે છે કે બધાં જ ફુટવેઅર વસાવવાનું મન થઈ જાય. ફુટવેઅરની પસંદગી ખૂબ જ ધ્યાનપૂર્વક કરવી. જો તમે વર્કિંગ મહિલા છો તો તમારે બંધ શૂઝની પસંદગી કરવી જોઈએ જેથી તમારા પગ ગંદા ન થાય. જો તમે ચંપલ પહેરશો તો તમારા પગ કાદવવાળા થશે અને ઑફિસમાં એ સારું નહીં લાગે. કૉલેજગોઇંગ યુવતીઓ અલગ-અલગ ચંપલ વસાવી શકે. શોર્ટ્સ અથવા કૅપ્રી સાથે સૅન્ડલ ટાઇપ ચંપલ સારાં લાગી શકે. યુવતીઓએ વિન્ડચીટર પહેરવાનો આગ્રહ રાખવો નહીં, કારણ કે વિન્ડચીટરની લેન્ગ્થ હાફ હોય છે. વરસાદમાં પાણી પડવાને કારણે અપર બૉડી તો ભીની થતી નથી, પરંતુ એ પાણી નીચે પડે છે એટલે લોઅર બૉડી આખી ભીની થઈ જાય છે. એના કરતાં ફુલ રેઇનકોટ પહેરવો અથવા અલગ-અલગ પ્રિન્ટ અને ફ્રિલવાળી છત્રી વાપરવી.